Source: https://www.slov-lex.sk/pravne-predpisy/SK/ZZ/1977/97/
Timestamp: 2019-08-21 07:25:29+00:00

Document:
97/1977 Zb. - Vyhláška ministerstva lesného a vod... - SLOV-LEX
97/1977 Zb.
Ministerstva lesného a vodného hospodárstva Českej socialistickej republiky
o odbornej správe lesov a o príspevkoch za ňu
Ministerstvo lesného a vodného hospodárstva Českej socialistickej republiky ustanovuje podľa § 15 zákona Českej národnej rady č. 96/1977 Zb. o hospodárení v lesoch a o štátnej správe lesného hospodárstva:
Organizácie vykonávajúce odbornú správu lesov pri plnení úloh odbornej správy
zabezpečujú vypracovanie odborných podkladov pre lesné hospodárske plány;
dozerajú na to, ako užívatelia lesov pod odbornou správou (ďalej len „užívateľ lesov“) hospodária podľa schválených lesných hospodárskych plánov a vedú prehľad o výsledkoch tohto hospodárenia;
vypracúvajú podľa schválených lesných hospodárskych plánov a na základe rozpisu štátnych plánov rozvoja národného hospodárstva ročné plány lesnej výroby, dodávok dreva a opatrenia na zlepšenie funkcií lesov, písomne oznamujú úlohy vyplývajúce z týchto plánov a opatrení užívateľom lesov a vyžadujú a sledujú plnenie týchto úloh a opatrení;
prerokúvajú s užívateľmi lesov spôsob vykonania úloh v pestovnej, ťažobnej, prípadne inej činnosti súvisiacej s hospodárením v lesoch na mieste, kde sa majú úlohy vykonať, a dávajú im pritom podrobnejšie pokyny na vykonanie jednotlivých prác;
zabezpečujú osivo a sadenice lesných drevín na obnovu lesov pod odbornou správou;
vyznačujú ťažbu dreva a výchovné zásahy v lesných porastoch v súlade s úlohami vyplývajúcimi zo schválených lesných hospodárskych plánov;
vyžadujú od užívateľov lesov prednostné spracovanie náhodných ťažieb a uplatňujú premietnutie dôsledkov týchto mimoriadnych skutočností do ročných plánov lesnej výroby a dodávok dreva;
merajú a evidujú vyťažené drevo na mieste ťažby a vyhotovujú o tom príslušné doklady;
vykupujú drevo, pokiaľ nedošlo k dohode o priamej dodávke odberateľovi alebo pokiaľ sa drevo pri rozpise úloh v dodávkach dreva, neponechalo užívateľovi lesov;
sledujú a vyžadujú, aby sa v súlade so zásadami riadneho hospodárenia zabezpečovala riadna ochrana lesov pod odbornou správou, najmä sledujú výskyt škodlivých činiteľov;
sprostredkúvajú nákup lesníckych potrieb alebo vykonanie špeciálnych prác;
poskytujú socialistickým organizáciám, ktoré užívajú lesy, potrebné podklady, prípadne údaje z lesných hospodárskych plánov na spracovanie návrhov ich vykonávacích hospodárskych plánov;
podávajú užívateľom lesov na ich žiadosť odborné vysvetlenia v otázkach týkajúcich sa hospodárenia v lesoch pod odbornou správou a ich ochrany;
podávajú orgánom štátnej správy lesného hospodárstva pravidelné správy o plnení úloh v lesoch pod odbornou správou a oznamujú im porušenie predpisov o hospodárení v lesoch;
vedú v rámci vlastnej (podnikovej) evidencie lesných pozemkov evidenciu lesných pozemkov pod odbornou správou s vyznačením ich užívateľov, bežne ju dopĺňajú podľa oznámení užívateľov lesov a každoročne porovnávajú s údajmi evidencie nehnuteľností vedenej orgánmi geodézie a kartografie;
dávajú podnety na odstránenie zistených rozdielov medzi stavom v evidencii nehnuteľností a skutočným stavom.
Základnou úlohou odbornej správy lesov s obmedzeným rozsahom1) je zabezpečenie vypracovania odborných podkladov pre lesné hospodárske plány a dozor, ako sa podľa týchto plánov hospodári; prípadné ďalšie úlohy odbornej správy lesov sa uvedú v jednotlivých rozhodnutiach Ministerstva lesného a vodného hospodárstva Českej socialistickej republiky o obmedzení rozsahu odbornej správy lesov.
Organizácie vykonávajúce odbornú správu lesov spolupracujú s užívateľmi lesov, ktorí sú povinní:
zúčastniť sa na výzvu organizácie vykonávajúcej odbornú správu lesov na prerokovaní spôsobu vykonania úloh v pestovnej, ťažobnej, prípadne inej činnosti súvisiacej s hospodárením v lesoch na mieste, kde sa majú úlohy vykonať;
postupovať pri hospodárení v lesoch pod odbornou správou v súlade s pokynmi organizácie vykonávajúcej odbornú správu lesov;
neodkladne oznamovať organizácii vykonávajúcej odbornú správu lesov splnenie úloh, zmeny v správe, vlastníctve alebo užívaní lesov pod odbornou správou a zmeny svojej adresy, prípadne názvu a sídla a oznamovať jej rozhodnutia iných štátnych orgánov týkajúce sa lesov pod odbornou správou.
NAKLADANIE S DREVOM VYŤAŽENÝM V LESOCH POD ODBORNOU SPRÁVOU
Organizácia vykonávajúca odbornú správu lesov rozpisuje v rámci ročného plánu dodávok dreva úlohy v dodávkach dreva jednotlivým užívateľom lesov; súčasne určuje aj miesto výkupu dreva.
Pri rozpise úloh v dodávkach dreva prihliadne organizácia vykonávajúca odbornú správu lesov na požiadavky užívateľov lesov na ponechanie dreva na vlastnú spotrebu vtedy, ak sa tým neohrozí plnenie plánovaných úloh v dodávkach dreva alebo iné celospoločenské záujmy a ak budú tieto požiadavky doložené u socialistických organizácií vyjadrením okresného národného výboru, v obvode ktorého majú sídlo, a u ostatných užívateľov lesov vyjadrením miestneho národného výboru bydliska.
Organizácia vykonávajúca odbornú správu lesov vykonáva kontrolné označenie dreva ponechaného na vlastnú spotrebu a dreva dodávaného priamo odberateľovi.2) Vystavuje o tom príslušný doklad užívateľovi lesov s vyznačením dátumu odvozu, bez ktorého sa drevo z lesa nemôže odviezť.
Kontrolné označenie a vystavenie dokladu pri dreve socialistických organizácií, ktorým bol rozsah odbornej správy lesov obmedzený, vykonávajú tieto organizácie.
Príspevok za odbornú správu lesov je povinný platiť ten, kto je k 1. januáru bežného roka užívateľom lesných pozemkov.
Výška ročných príspevkov sa určuje:
socialistickým organizáciám, ktorým bol rozsah odbornej správy lesov obmedzený, z 1 ha užívaných lesných pozemkov . . 10,- Kčs,
jednotným roľníckym družstvám a iným socialistickým organizáciám z 1 ha užívaných lesných pozemkov . . . . . 40,- Kčs,
ostatným užívateľom lesov s výmerou nad 0,50 ha z 1 ha lesných pozemkov . 100,- Kčs,
ostatným užívateľom lesov s výmerou nad 0,10 ha do 0,50 ha lesných pozemkov . . . . . . . . . .50,- Kčs,
ostatným užívateľom lesov s celkovou výmerou do 0,10 ha lesných pozemkov . . 25,- Kčs.
Na určenie príspevkov podľa písmena a) až c) sa výmera lesných pozemkov do l ha považuje za celý hektár, pri vyššej výmere sa vždy výmera do 0,50 ha zaokrúhľuje smerom dolu a výmera nad 0,50 ha smerom hore.
V príspevku nie je zahrnutá úhrada za dodávky osiva a sadeníc lesných drevín.
Príspevok za odbornú správu lesov je užívateľ lesov povinný zaplatiť na základe výzvy na úhradu príspevku. Výzvu zasiela organizácia vykonávajúca odbornú, správu lesov doporučene vždy do konca januára bežného roka a uvedie v nej výmeru lesov, z ktorých je príspevok určený, výšku príspevku a rok, za ktorý sa príspevok určuje.
Príspevok je splatný do 15 dní od doručenia výzvy na zaplatenie príspevku.
Splatné príspevky, ktoré neboli zaplatené, vymáhajú organizácie vykonávajúce odbornú správu lesov v občianskoprávnom alebo arbitrážnom konaní.
Ministerstvo lesného a vodného hospodárstva Českej socialistickej republiky môže vo výnimočných prípadoch povoliť výnimku z platenia príspevkov za odbornú správu lesov.
Ak organizácia vykonávajúca odbornú správu lesov zistí, že užívateľ lesov neplnil povinnosti ustanovené touto vyhláškou, predloží orgánu štátnej správy lesného hospodárstva podnet, prípadne návrh na potrebné opatrenie; obdobne „postupuje, ak užívateľ lesov nevykonal opatrenie orgánu štátnej správy lesného hospodárstva alebo ak nesplnil týmto orgánom určenú úlohu ročného plánu lesnej výroby alebo dodávok dreva.3)
Štátne organizácie, ktorým bola povolená výnimka v súvislosti so správou lesného národného majetku podľa § 18 zákona č. 166/1960 Zb., platia príspevky za odbornú správu lesov podľa tejto vyhlášky začínajúc 1. januárom 1979.
vyhláška Ministerstva lesného a vodného hospodárstva Českej socialistickej, republiky č. 173/1973 Zb. o výkupe dreva z lesa v znení vyhlášky č. 179/1975 Zb.;
vyhláška Ministerstva poľnohospodárstva, lesného a vodného hospodárstva č. 89/1965 Zb. o ochrane stromov rastúcich mimo lesa v znení vyhlášok č. 154/1968 Zb. a č. 142/1969 Zb.;
zásady pre vykonávanie odbornej správy v lesoch spravovaných vlastnými lesnými hospodármi (Zbierka pokynov štátnych lesov 1964, čl. 65, registrované v čiastke 47/1967 Zb.).
§ 13 zákona ČNR č. 96/1977 Zb. o hospodárení v lesoch a štátnej správe lesného hospodárstva.
§ 12 ods. 4 zákona ČNR č. 96/1977 Zb. o hospodárení v lesoch a štátnej správe lesného hospodárstva.
§ 12 ods. 5 zákona ČNR č. 96/1977 Zb. o hospodárení v lesoch a štátnej správe lesného hospodárstva.
PRVÁ ČASŤ VÝKON ODBORNEJ SPRÁVY LESOV
DRUHÁ ČASŤ NAKLADANIE S DREVOM VYŤAŽENÝM V LESOCH POD ODBORNOU SPRÁVOU
TRETIA ČASŤ PRÍSPEVKY ZA ODBORNÚ SPRÁVU LESOV
Číslo: 97/1977 Zb.
Názov: Vyhláška ministerstva lesného a vodného hospodárstva Českej socialistickej repuubliky o odbornej správe lesov a o príspevku za ňu

References: § 15
 § 18
 čl. 65

§ 13

§ 12

§ 12